RESOLUCIÓN do 3 de agosto de 2004, da Secretaría Xeral da Consellería de Política Agroalimentaria e Desenvolvemento Rural, pola que se convocan tres cursos de nivel cualificado de aplicador/manipulador de produtos fitosanitarios para persoal de establecementos de venda, de empresas de aplicación de praguicidas e agricultores e técnicos responsables de persoal auxiliar.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 09/08/2004

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de formación para realizar tratamentos con praguicidas, así como para a obtención do carné de manipulador destes produtos, establece no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vaia realizar.
En consecuencia, anúnciase a convocatoria de tres cursos de nivel cualificado de aplicador/manipulador de produtos fitosanitarios para persoal de establecementos de venda, de empresas de aplicación de praguicidas e agricultores e técnicos responsables de persoal auxiliar, que se realizarán de acordo coas seguintes bases:
1. Cursos que se van impartir.
Tres cursos de aplicador/manipulador de produtos fitosanitarios. Nivel cualificado.
2. Datos do centro organizador.
O organizador destes cursos será o Centro de Formación, Investigación e Tecnoloxía Agraria de Galicia (CFITAG).
3. Obxectivos dos cursos.
Conseguir unha formación adecuada para o persoal dos establecementos de venda e das empresas que manipulen, apliquen e/ou presten servizos de tratamentos con produtos fitosanitarios, co obxecto de que poidan obter o carné de manipulador destes produtos que os capacite para exercer esta actividade en todo o territorio estatal.
4. Destinatarios.
a) Destinatarios.
Os cursos de nivel cualificado van dirixidos a responsables de equipos de tratamentos, persoal responsable de establecementos de venda e agricultores que fagan aplicacións na súa propia explotación empregando persoal auxiliar.
b) Nº de prazas.
O número de alumnos que poderá participar en cada curso será de 30 como máximo.
c) Criterios de selección.
O solicitante deberá ter 18 anos cumpridos. Todos os solicitantes deberán ter superado ou validado, se é o caso, o nivel básico para poder solicitar o curso de nivel cualificado. Na selección terán prioridade os responsables de empresas inscritas ou en proceso de inscrición no Rexistro Oficial de Establecementos e Servizos Praguicidas da Comunidade Autónoma (Orde do 8 de abril de 1996, conxunta das consellerías de Agricultura, Gandería e Montes e de Sanidade e Servizos Sociais); aqueles solicitantes que estean traballando en empresas relacionadas co sector en cargos responsables de persoal que fai aplicación ou manipulación destes produtos; e aqueles con máis anos de experiencia.
5. Realización.
As clases correspondentes a estes cursos levaranse a cabo nos seguintes lugares:
Centro
Enderezo
Nº de cursos
Datas
de realización
Centro de Formación e Experimentación Agraria de Guísamo (A Coruña)
Guísamo-Bergondo (A Coruña)
CP: 15640
Tfno.: 981 79 52 20
Fax: 981 79 53 75
1
8, 9, 10, 11, 12, 15, 16 e 17 de novembro
Centro de Formación e Experimentación Agraria Pedro Murias (Lugo)
Vilaframil-Ribadeo (Lugo)
CP: 27797
Tfno.: 982 13 10 17
Fax: 982 13 10 29
1
25, 26, 27, 28, 29 de outubro; 2, 3 e 4 de novembro
Centro de Formación e Experimentación Agraria de Monforte de Lemos (Lugo)
Estr. de Castro Caldelas s/n
Monforte de Lemos (Lugo)
CP: 27400
Tfno.: 982 40 06 65
Fax: 982 40 43 08
1
22, 23, 24, 25, 26, 29, 30 de novembro; 1 de decembro
Duración e horario:
A duración do curso será de 60 horas lectivas distribuídas en 40 horas de clases teóricas e 20 horasde clases prácticas.
O horario do curso será de 9.00 a 13.00 horas e de 15.00 a 18.00. A duración do curso é de 8
días hábiles lectivos; a proba de avalición realizarase o derradeiro día.
6. Programa.
O temario que se impartirá é o que figura no anexo II.
7. Coordinador técnico do curso.
De acordo coa facultade conferida no artigo 10 da Orde do 30 de xullo de 1997, a coordinación do curso será realizada a través do Centro de Formación, Investigación e Tecnoloxía Agraria de Galicia.
8. Solicitudes e inscrición.
a) Documentación: o persoal que desexe participar nestes cursos deberá presentar cuberta a solicitude que figura como anexo I, xunto cunha fotocopia do DNI, copia compulsada do carné de nivel básico ou do título que o valida (técnico de grao medio ou superior das ramas agraria e forestal), xustificante do pagamento das taxas de inscrición por importe de 7,96 A e dúas fotos tamaño carné (25x32) nun sobre pechado e rotulado con nome, apelidos e DNI do interesado; tamén se xuntará, se é o caso, certificación do organismo ou empresa correspondente especificando o labor que desempeña o solicitante.
A documentación presentarase nos rexistros xerais da Consellería de Política Agroalimentaria e Desenvolvemento Rural en horario de 9.00 a 14.99 horas, ou en calquera das oficinas previstas no artigo 38.4º da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
O prazo de presentación será ata 20 días naturais, antes da data de inicio do curso solicitado.
b) Admisión: a relación de solicitantes admitidos exporase no taboleiro de anuncios do centro onde se imparta o curso e do CFITAG, no prazo de 5 días naturais contados a partir do seguinte ao do prazo de finalización da inscrición.
9. Certificación de superación dos cursos.
É obrigatoria a asistencia a todas as sesións do curso. Finalizado este, realizaranse as probas pertinentes que avalíen os coñecementos adquiridos polo alumno e, no caso de superalas, expedirase o certificado de superación do curso e o correspondente carné de nivel cualificado, que é o único documento válido para poder exercer a actividade e para os efectos de inspección por parte dos organismos oficiais correspondentes.
Santiago de Compostela, 3 de agosto de 2004.
José Antonio Álvarez Vidal
Secretario xeral da Consellería de Política
Agroalimentaria e Desenvolvemento Rural
ANEXO II
Programa do curso de aplicador/manipulador de produtos fitosanitarios. Nivel cualificado:
1. Os inimigos dos cultivos e os danos que producen.
2. Procedementos de protección dos cultivos.
3. Praguicidas químicos: composición, formulacións, dosificación.
4. Maquinaria de aplicación de praguicidas: tipos, conservación e regulación.
5. Boas prácticas agrícolas.
6. Riscos derivados da utilización de praguicidas.
7. Perigosidade dos praguicidas para a saúde. Intoxicacións.
8. Práctica de protección fitosanitaria. Relación traballo-saúde.
9. Intoxicacións. Primeiros auxilios.
10. Residuos de praguicidas.
11. Transporte, almacenamento e distribución.
12. Cálculos de aplicación e dosificación.
13. Normativa legal.
14. Prácticas de protección fitosanitaria.
15. Proba de avaliación.